open-index/open-wikipedia-markdown huggingface dataset:
วัดโพธิสมภรณ์

**วัดโพธิสมภรณ์** เป็นพระอารามหลวงชั้นตรี  ชนิดสามัญ ตั้งอยู่บนถนนเพาะนิยม เลขที่ 22 ตำบลหมากแข้ง อำเภอเมืองอุดรธานี จังหวัดอุดรธานี อยู่ทางทิศตะวันตกของหนองประจักษ์ มีเนื้อที่ทั้งหมด 40 ไร่

## ประวัติ
วัดโพธิสมภรณ์ เริ่มสร้างขึ้นในสมัยรัตนโกสินทร์ เมื่อปี พ.ศ. 2449 ปลายรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 โดย มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) สมุหเทศาภิบาลมณฑลอุดร ได้พิจารณาเห็นว่าในเขตเทศบาลเมืองอุดรธานี มีเพียง “วัดมัชฌิมาวาส” วัดเดียวเท่านั้น สมควรที่จะสร้างวัดขึ้นอีกสักวัดหนึ่ง จึงได้ไปสำรวจดูสถานที่ทางด้านทิศใต้ของ “หนองนาเกลือ” ซึ่งเป็นหนองน้ำกว้างใหญ่อุดมไปด้วยเกลือสินเธาว์ มีปลาและจระเข้ชุกชุม (ต่อมาภายหลังได้เปลี่ยนชื่อเป็น “หนองประจักษ์” เพื่อเป็นอนุสรณ์แด่กรมหลวงประจักษ์ศิลปาคม ผู้ก่อตั้งเมืองอุดรธานี) เห็นว่าเป็นทำเลที่เหมาะสมควรแก่การสร้างวัดได้เพราะเป็นที่ราบป่าละเมาะเงียบสงบดี ไม่ใกล้ไม่ไกลจากหมู่บ้านมากนักและอยู่ใกล้แหล่งน้ำ
เมื่อตกลงใจเลือกสถานที่ได้แล้ว มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) ก็ได้ชักชวนและนำพาราษฎรในหมู่บ้านหมากแข้งมาร่วมกันถากถางป่าจนพอควรแก่การปลูกกุฏิ ศาลาโรงธรรม สำหรับใช้เป็นที่บำเพ็ญบุญ และเป็นที่ประกอบพระราชพิธีถือน้ำพระพิพัฒน์สัตยาประจำปีของหน่วยราชการ ใช้เวลาสร้างอยู่ประมาณ 1 ปี ในระยะแรกชาวบ้านเรียกว่า “วัดใหม่” เพราะแต่เดิมมีเพียงวัดมัชฌิมาวาสซึ่งชาวบ้านเรียกว่า “วัดเก่า” ด้วยพบร่องรอยเป็นวัดร้างมาก่อน มีเจดีย์ศิลาแลงเก่าแก่และพระพุทธรูปหินขาวปางนาคปรก และได้กราบอาราธนา พระครูธรรมวินยานุยุต (หนู) เจ้าคณะเมืองอุดรธานี จากวัดมัชฌิมาวาสมาเป็นเจ้าอาวาสวัด

ในวันที่ 7 พฤษภาคม  พ.ศ. 2507 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้โปรดเกล้าฯ พระราชทานพระบรมราชานุญาต

### การตั้งชื่อ
มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) ได้นำความขึ้นกราบทูลขอชื่อต่อสมเด็จพระมหาสมณเจ้า กรมพระชินวรวิสุทธิเทวารยวงศ์ วัดราชบพิธสถิตมหาสีมาราม กรุงเทพฯ ได้ทรงประทานนามว่า **“วัดโพธิสมภรณ์”** เพื่อให้เป็นอนุสรณ์แก่ มหาอำมาตย์ตรีพระยาศรีสุริยราชวรานุวัตร (โพธิ์ เนติโพธิ์) ผู้สร้างวัดแห่งนี้

## ลำดับเจ้าอาวาส

## ปูชนียวัตถุที่สำคัญของวัด
* พระพุทธรูปทองสำริด เป็นพระพุทธรูปปางมารวิชัย (หลวงพ่อพระพุทธรัศมี) หน้าตักกว้าง 1.55 เมตร สูง 2.30 เมตร อายุประมาณ 600 ปี สมัยสุโขทัย เป็นพระประธานในพระอุโบสถ และพระประธานองค์นี้ยังมีพระบรมสารีริกธาตุบรรจุไว้ในพระเศียรด้วย
* พระพุทธรูปศิลาแลง เป็นพระพุทธรูปปางประทานพร สูง 95 เซนติเมตร กว้าง 24 เซนติเมตร สมัยลพบุรี อายุประมาณ 1,300 ปี ประดิษฐานอยู่หลังพระอุโบสถพระพุทธรูปองค์นี้ชาวเมืองอุดรให้ความเคารพนับถือเป็นอย่างมาก มักจะมีคนมากราบไหว้ขอพรอยู่เสมอ จนมีอีกชื่อหนึ่งว่า “พระขอ” ซึ่งหมายถึงหากเราขออะไรก็จะได้อย่างนั้นนั่นเอง
* ต้นพระศรีมหาโพธิ์ เป็นต้นโพธิ์ที่รัฐบาลประเทศศรีลังกา มอบให้รัฐบาลไทย ในสมัยจอมพล ป. พิบูลสงคราม เป็นนายกรัฐมนตรี ได้นำมาปลูกไว้เมื่อปี พ.ศ. 2494
* รอยพระพุทธบาทจำลอง ทำด้วยศิลาแลง อายุประมาณ 100 ปีเศษ
* ตู้พระไตรปิฎกลายทองลดน้ำ สร้างในพระนามเจ้าฟ้ามหิดลอดุลยเดช กรมหลวงสงขลานครินทร์ เมื่อปี พ.ศ. 2472
* พระบรมธาตุธรรมเจดีย์

## อ้างอิง

หมวดหมู่:พระอารามหลวงชั้นตรี ชนิดสามัญ
หมวดหมู่:วัดในอำเภอเมืองอุดรธานี
หมวดหมู่:วัดไทยในสังกัดคณะสงฆ์ธรรมยุติกนิกาย
พิกัดที่สอง

thumb|right|250px|พิกัดที่สองของ , , ,  ก็คือ 3, 1, 0, −2.5 ตามลำดับ
**พิกัดที่สอง** () หมายถึงสมาชิกของคู่อันดับที่ลงจุดตามแกนแนวยืนของระบบพิกัดคาร์ทีเซียนสองมิติ ซึ่งตรงข้ามกับพิกัดที่หนึ่ง (abscissa) พิกัดที่สองคือพจน์ท้ายของพจน์สองพจน์ (ที่มักกำกับด้วย *x* และ *y*) ซึ่งกำหนดตำแหน่งของจุดในระบบพิกัดเช่นนั้น นั่นคือ ถ้ากำหนดให้คู่อันดับ  ดังนั้นพิกัดที่สองก็คือ *y*

::(\overbrace{x}^\text{abscissa}, \overbrace{y}^\text{ordinate})

ยกตัวอย่างจุด  จะได้ว่าพิกัดที่สองคือ 3 หรืออย่างเช่นจุด  จะได้ว่าพิกัดที่สองคือ 15 เป็นต้น

## ดูเพิ่ม
* พิกัดที่หนึ่ง
* ฟังก์ชัน (คณิตศาสตร์)
* ความสัมพันธ์ (คณิตศาสตร์)
* แผนภูมิเส้น

หมวดหมู่:มิติ
หมวดหมู่:คณิตศาสตร์มูลฐาน
หมวดหมู่:ระบบพิกัด
การดำเนินการพีชคณิต

[thumb|right|[สูตรกำลังสองสำหรับการแก้สมการกำลังสอง มีการดำเนินการพีชคณิตครบทุกอย่าง]]
**การดำเนินการพีชคณิต** หมายถึงการดำเนินการอย่างหนึ่งอย่างใดของการบวก การลบ การคูณ การหาร การยกกำลังด้วยตวยเมสานุนปังจำนวนเต็ม และการถอดราก (การยกกำลังด้วยเศษส่วน) การดำเนินการพีชคณิตกระทำบนตัวแปรเชิงพีชคณิต พจน์เชิงพีชคณิต หรือนิพจน์เชิงพีชคณิต  และทำงานได้เหมือนกับการดำเนินการเลขคณิต 

## สัญกรณ์
สัญลักษณ์การคูณมักจะถูกละไว้ และบอกเป็นนัยว่าเมื่อตัวแปรสองตัวแปร หรือพจน์สองพจน์ หรือเมื่อมีสัมประสิทธิ์ ไม่มีตัวดำเนินการระหว่างกลาง จะถือว่าเป็นการคูณ ตัวอย่างเช่น 3 × *x*2 จะเขียนเป็น 3*x*2 และ 2 × *x* × *y* จะเขียนเป็น 2*xy* เป็นต้น 
บางครั้งสัญลักษณ์การคูณก็ถูกเปลี่ยนเป็นจุดหรือจุดกลาง ดังนั้น *x* × *y* อาจจะเขียนเป็น *x* . *y* หรือ *x* · *y* ก็ได้ สำหรับข้อความธรรมดา ภาษาโปรแกรม และเครื่องคิดเลข ก็ใช้ดอกจันหนึ่งตัวแทนสัญลักษณ์การคูณและต้องแสดงให้เห็นชัดเจน ตัวอย่างเช่น 3*x* จะเขียนเป็น 3 * *x* 

สัญลักษณ์การหารแทนที่จะใช้ออเบอลุส (obelus, ÷) ก็มักใช้วิงคิวลัม (vinculum) คือเส้นตรงแนวนอนแทน เช่น  สำหรับข้อความธรรมดา ภาษาโปรแกรม และเครื่องคิดเลข ก็ใช้ทับหรือซอลิดุส (solidus, /) แทนสัญลักษณ์การหาร เช่น 3 / (*x* + 1)

เลขชี้กำลังก็มักจะเขียนด้วยรูปแบบตัวยก เช่น *x*2 สำหรับข้อความธรรมดาและภาษามาร์กอัปเท็ก (TeX) ใช้สัญลักษณ์แคริต (caret, ^) แทนการยกกำลังเช่น *x* ^ 2 
ส่วนภาษาโปรแกรมบางภาษาอย่างเช่น ภาษาเอดา 
ภาษาฟอร์แทรน 
ภาษาเพิร์ล 
ภาษาไพทอน 
และภาษารูบี 
ก็ใช้ดอกจันสองตัวแทนการยกกำลังเช่น *x* ** 2

เครื่องหมายบวกหรือลบ (±) เป็นสัญกรณ์อย่างย่อสำหรับเขียนนิพจน์สองนิพจน์ในครั้งเดียว โดยนิพจน์หนึ่งใช้เครื่องหมายบวกและอีกนิพจน์หนึ่งใช้เครื่องหมายลบ ตัวอย่างเช่น *y* = *x* ± 1 หมายถึงสมการสองสมการได้แก่ *y* = *x* + 1 และ *y* = *x* − 1 บางครั้งก็ใช้แสดงว่าพจน์เป็นบวกหรือลบเช่น 

การหาคำของนิพจน์คณิต

การดำเนินการพีชคณิตมีรูปแบบคล้ายคลึงกับการดำเนินการเลขคณิตตามตารางด่านล่างนี้

หมายเหตุ: การใช้ a และ b เป็นเพียงตัวอย่างเท่านั้น สามารถเปลี่ยน a และ b ไปเป็นตัวแปรอื่นเช่น x และ y ก็ได้

## อ้างอิง

## ดูเพิ่ม
* พีชคณิตมูลฐาน
* ลำดับการดำเนินการ

หมวดหมู่:คณิตศาสตร์มูลฐาน
หมวดหมู่:พีชคณิตมูลฐาน
Brookesia micra

***Brookesia micra*** (*บรู๊ค-เค-เซีย-ไม-คร่า*) เป็นสัตว์เลื้อยคลานขนาดเล็ก จำพวกกิ้งก่าคาเมเลี่ยนชนิดหนึ่ง *Brookesia micra* เป็นกิ้งก่าคาเมเลี่ยนในสกุล *[[Brookesia]]* ชนิดใหม่ที่ได้รับการค้นพบเมื่อปี ค.ศ. 2007 และได้รับการประกาศในวันที่ 14 กุมภาพันธ์ ค.ศ. 2012 ว่าเป็นกิ้งก่าชนิดที่เล็กที่สุดในโลก

*Brookesia micra* มีความยาวตั้งแต่หัวจรดปลายหางแค่ 2.4 เซนติเมตรเท่านั้น เล็กจนสามารถเกาะบนหัวไม้ขีดไฟได้ มีลำตัวสีน้ำตาลเข้มเหมือนกองใบไม้ เพราะอาศัยอยู่ตามกองใบไม้ที่หล่นทับถมกันตามพื้นดิน ปลายหางสามารถม้วนได้เพียงแค่เกาะเกี่ยวไปตามพื้นดินหรือพุ่มไม้เตี้ย ๆ เท่านั้น ไม่สามารถใช้ปีนต้นไม้สูง ๆ ได้

พบกระจายพันธุ์เฉพาะป่าดิบชื้นในโนซี่ มังกาเบ ซึ่งเป็นเกาะเล็ก ๆ ทางตอนเหนือของเกาะมาดากัสการ์ที่เดียวบนโลกเท่านั้น เป็นกิ้งก่าที่หายากมาก เมื่อถูกคุกคามจะงอตัวแสร้งทำเป็นใบไม้แห้งเพื่อหลอก มีความเชื่อของชาวพื้นเมืองมาดากัสการ์ว่าถ้าเหยียบถูกแม้จะไม่ได้ตั้งใจ จะนำมาซึ่งโชคร้าย

## อ้างอิง

## แหล่งข้อมูลอื่น
* 
* 

หมวดหมู่:บรู๊คเคเซีย
บรู๊คเคเซีย

**บรู๊คเคเซีย** () เป็นกิ้งก่าคาเมเลี่ยนสกุลหนึ่ง ใช้ชื่อสกุลว่า *Brookesia* 

เป็นกิ้งก่าคาเมเลี่ยนสกุลที่เล็กที่สุด มีความยาวเฉลี่ยเพียง 2.5–5.5 เซนติเมตร เท่านั้น และมีสีลำตัวเป็นสีน้ำตาลเข้ม เพื่อที่จะพรางตัวเข้ากับสภาพแวดล้อมที่อาศัย เป็นสีหม่นไม่สดใสเหมือนกิ้งก่าคาเมเลี่ยนสกุลอื่น ๆ และปลายหางสามารถที่จะม้วนงอได้เพียงแค่สำหรับป่ายปีนตามพุ่มไม้หรือตามพื้นดินเท่านั้น เนื่องจากเป็นกิ้งก่าคาเมเลี่ยนที่หากินบนพื้นดิน ไม่สามารถที่จะปีนต้นไม้ได้ โดยปกติจะหลบซ่อนอยู่อยู่ใต้กองใบไม้ที่หลบทับถมกันอยู่พื้นดิน

ในบางชนิด คือ *[[Brookesia micra|B. micra]]* ได้รับการประกาศว่าเป็นกิ้งก่าและสัตว์เลื้อยคลานที่มีขนาดเล็กที่สุดในโลก โดยมีความยาวเพียง 2.4 เซนติเมตรเท่านั้น จนสามารถที่จะเกาะบนหัวไม้ขีดไฟได้  นักวิทยาศาสตร์เชื่อว่ากิ้งก่าคาเมเลี่ยนในสกุลนี้ เป็นสกุลที่เก่าแก่ที่สุดสกุลหนึ่งของกิ้งก่าคาเมเลี่ยน โดยวิวัฒนาการตัวเองขึ้นมาเฉพาะอาศัยอยู่บนเกาะมาดากัสการ์ แต่ด้วยความที่มีสีสันไม่สะดุดตา จึงทำให้เป็นที่รู้จักกันน้อย

โดยบรู๊คเคเซียได้รับการบรรยายทางวิทยาศาสตร์ครั้งแรกในปี ค.ศ. 1820 และมีความเชื่อของชาวพื้นเมืองมาดากัสการ์ว่า หากไปเหยียบถูกเข้าจะทำให้โชคร้าย

## การจำแนก
แบ่งออกได้ 30 ชนิด
* *[[Brookesia ambreensis]]*
* *[[Brookesia antakarana]]*
* *[[Brookesia bekolosy]]*
* *[[Brookesia betschi]]*
* *[[Brookesia bonsi]]*
* *[[Brookesia brygooi]]*
* *[[Brookesia confidens]]* 
* *[[Brookesia decaryi]]*
* *[[Brookesia dentata]]*
* *[[Brookesia desperata]]*
* *[[Brookesia ebenaui]]*
* *[[Brookesia exarmata]]*
* *[[Brookesia griveaudi]]*
* *[[Brookesia karchei]]*
* *[[Brookesia lambertoni]]*
* *[[Brookesia lineata]]*
* *[[Brookesia lolontany]]*
* *[[Brookesia micra]]*
* *[[Brookesia minima]]*
* *[[Brookesia nasus]]*
** *[[Brookesia nasus nasus]]*
** *[[Brookesia nasus pauliani]]*
* *[[Brookesia perarmata]]*
* *[[Brookesia peyrierasi]]*
* *[[Brookesia stumpffi]]*
* *[[Brookesia superciliaris]]*
* *[[Brookesia therezieni]]*
* *[[Brookesia thieli]]*
* *[[Brookesia tristis]]*
* *[[Brookesia tuberculata]]*
* *[[Brookesia vadoni]]*
* *[[Brookesia valerieae]]*

## อ้างอิง

## แหล่งข้อมูลอื่น

หมวดหมู่:กิ้งก่าคาเมเลี่ยน
หมวดหมู่:สัตว์ที่พบบนเกาะมาดากัสการ์
หมวดหมู่:บรู๊คเคเซีย
กิ้งก่าคาเมเลี่ยนแจ็คสัน

**กิ้งก่าคาเมเลี่ยนแจ็คสัน** หรือ **กิ้งก่าคาเมเลี่ยนสามเขา** (; ) เป็นกิ้งก่าคาเมเลี่ยนชนิดหนึ่ง

มีความยาวลำตัวจรดหางประมาณ 10 นิ้ว มีลักษณะเด่น คือ มีสันแข็งคล้ายเขา 3 เขาอยู่บริเวณด้านหน้าของส่วนหัว ยกเว้นในเพศเมียไม่มีเขา หรือมีแต่เฉพาะส่วนจมูกเท่านั้น ผิวหนังมีหยาบและขรุขระ และสีลำตัวมักเปลี่ยนได้ตามสภาพแวดล้อม ตามอุณหภูมิหรืออารมณ์ บางครั้งเพื่อพรางตัวจากผู้คุกคามหรือพรางตัวเพื่อเป็นผู้ล่าเสียเอง

กิ้งก่าคาเมเลี่ยนแจ็คสัน มีถิ่นกระจายพันธุ์แถบเคนยา และแทนซาเนีย ในแอฟริกาตะวันออก สามารถพบได้ในระดับที่สูงมากกว่า 3,000 เมตร นับเป็นกิ้งก่าคาเมเลี่ยนที่พบได้ไม่ง่ายนักในธรรมชาติ และถูกนำเข้าไปในฮาวาย ในช่วงทศวรรษที่ 70 เพื่อเลี้ยงเป็นสัตว์เลี้ยง ซึ่งสามารถปรับตัวให้กับสภาพแวดล้อมสามารถแพร่ขยายพันธุ์เอง

ได้รับการตั้งชื่อเพื่อเป็นการเกียรติแก่ เฟดเดอริก จอห์น แจ็คสัน นักปักษีวิทยาและนักสำรวจธรรมชาติชาวอังกฤษ โดย จอร์จ อัลเบิร์ต บุนเลเยอร์ นักสัตววิทยาชาวเบลเยี่ยม ในปี ค.ศ. 1896 ขณะที่ชื่อวิทยาศาสตร์คำว่า *trioceros* มาจากภาษากรีกคำว่า τρί- (*tri-*) หมายถึง "สาม" และ κέρας (*kéras*) หมายถึง "เขา" อันเป็นลักษณะเด่นเฉพาะตัวนั่นเอง

กิ้งก่าคาเมเลี่ยนแจ็คสัน เป็นกิ้งก่าคาเมเลี่ยนชนิดหนึ่งที่ได้รับความนิยมในการเลี้ยงเป็นสัตว์เลี้ยง เนื่องจากมีลักษณะคล้ายไดโนเสาร์ หรือสัตว์เลื้อยคลานในยุคก่อนประวัติศาสตร์ย่อส่วนมา โดยมีอายุขัยเฉลี่ยเพียง 2 ปีเท่านั้น แต่ก็มีผู้ที่เลี้ยงได้อย่างยาวนานถึง 5-10 ปี ในที่เลี้ยงต้องมีอากาศถ่ายเทได้สะดวก กว้างขวางพอสมควร มีกิ่งไม้หรือต้นไม้ให้เกาะและป่ายปีน เลี้ยงโดยการให้แมลง เช่น จิ้งหรีด หรือหนอนคลุกกับวิตามิน วันละ 2 ครั้ง อุณหภูมิอยู่ระหว่าง 17-26 องศาเซลเซียส และมีแสงยูวีให้เพื่อสร้างความอบอุ่น สามารถที่จะแพร่ขยายพันธุ์ในที่เลี้ยงได้

## อ้างอิง

## แหล่งข้อมูลอื่น
* รูปและข้อมูลเพิ่มเติม  

หมวดหมู่:กิ้งก่าคาเมเลี่ยน
หมวดหมู่:สัตว์ที่พบในทวีปแอฟริกา
หมวดหมู่:สัตว์เลื้อยคลานที่เป็นสัตว์เลี้ยง
ต้นไม้เฟนวิก

ในวิทยาการคอมพิวเตอร์ **ต้นไม้เฟนวิก** () หรืออาจเรียกว่า **binary indexed tree** เป็นโครงสร้างข้อมูลที่ใช้ในการคำนวณผลรวมนำหน้า (prefix sum) ของตารางข้อมูลได้อย่างมีประสิทธิภาพ โครงสร้างข้อมูลนี้คิดค้นโดย Peter Fenwick ใน พ.ศ. 2537

การคำนวณผลรวมนำหน้าอย่างง่ายก็คือการสร้างตารางคำนวณผลลัพธ์ล่วงหน้า ซึ่งใช้เวลา O(n) ในการดำเนินการ และหลังจากนั้นก็สามารถหาผลลัพธ์จากตารางดังกล่าวได้ในเวลาเพียง O(1) อย่างไรก็ตาม หากหลังจากนั้นต้องการที่จะแก้ไขข้อมูลขึ้นมา ก็ต้องคำนวณข้อมูลทั้งตารางใหม่อีกรอบ กล่าวคือหากมีการแก้ข้อมูล q รอบ ก็จะทำให้ต้องเสียเวลา O(nq) ซึ่งเสียเวลาเป็นอย่างมาก ต้นไม้เฟนวิกเข้ามาช่วยลดเวลาในส่วนนี้โดยทำให้การแก้ไขข้อมูลแต่ละครั้งใช้เวลาเพียง O(\log n) ทำให้การแก้ข้อมูล q รอบ ใช้เวลาเพียง O(q \log n) แต่ก็แลกมากับเวลาในการหาผลลัพธ์ซึ่งเพิ่มขึ้นจาก O(1) มาเป็น O(\log n)

## อ้างอิง

## แหล่งข้อมูลอื่น
* A tutorial on Fenwick Trees on TopCoder 
* An article on Fenwick Trees on Algorithmist
* An entry on Fenwick Trees on Polymath wiki
* Order-statistics tree, a related data structure 

หมวดหมู่:ต้นไม้ (โครงสร้างข้อมูล)
SWK

**SWK** อาจหมายถึง

* Star Wars Kid
* โรงเรียนสามัคคีวิทยาคม
* โรงเรียนสุรวิทยาคาร
ปลาไหลครีบยาวนิวซีแลนด์

**ปลาไหลครีบยาวนิวซีแลนด์** (; เมารี: Tuna; ) ปลาน้ำจืดขนาดใหญ่ชนิดหนึ่ง จำพวกปลาตูหนา (Anguillidae)

ปลาไหลครีบยาวนิวซีแลนด์ เป็นปลาตูหนาขนาดใหญ่ มีลักษณะที่แตกต่างจากปลาตูหนาชนิดอื่น ๆ จากครีบหลังที่ยาวกว่าครีบท้อง มีความยาวเต็มที่ได้ถึง 180 เซนติเมตร น้ำหนักกว่า 18 กิโลกรัม โดยตัวที่มีน้ำหนักมากที่สุดในโลกเป็นตัวเมียอายุกว่า 106 ปี น้ำหนักกว่า 24 กิโลกรัม

เป็นปลาที่กระจายพันธุ์เฉพาะในแหล่งน้ำจืด ตามแม่น้ำ ลำธาร และทะเลสาบต่าง ๆ ของนิวซีแลนด์ ทั้งเกาะเหนือ และเกาะใต้ จัดเป็นปลาที่มีอัตราการเจริญเติบโตช้าที่สุดด้วย โดยในช่วงปีแรกลูกปลาจะมีความยาวเพียง 1-2 เซนติเมตรเท่านั้น นอกจากนี้แล้วยังเป็นปลาที่มีการผสมพันธุ์เพียงครั้งเดียวเท่านั้นในชีวิต และจะตายหลังจากนั้น ซึ่งอายุเข้าสู่วัยเจริญพันธุ์ได้แก่ 23 ปี สำหรับตัวผู้ 24 ปี สำหรับตัวเมีย โดยว่ายน้ำอพยพไปวางไข่กลางมหาสมุทรแปซิฟิค ที่อยู่ไกลไปถึง 8,047 กิโลเมตร ในระหว่างการเดินทางนี้ปลาไหลครีบยาวนิวซีแลนด์จะเปลี่ยนตัวเองให้มีสีเข้มขึ้น ส่วนหัวเล็กลง และดวงตาโตขึ้นเกือบ 2 เท่า และไม่กินอาหาร เมื่อปลาตัวผู้ฉีดน้ำเชื้อผสมกับไข่ของตัวเมียแล้ว ทั้งคู่ก็จะตาย ก่อนที่ลูกปลาที่ฟักออกมาจะอพยพกลับมายังนิวซีแลนด์ตามสัญชาตญาณและกระแสน้ำในมหาสมุทร

ปลาไหลครีบยาวนิวซีแลนด์ เป็นปลาที่มีความสำคัญต่อชาวเมารี ซึ่งเป็นชนพื้นเมืองของนิวซีแลนด์ โดยเป็นแหล่งอาหารที่เป็นโปรตีนที่สำคัญ จัดเป็นปลาเศรษฐกิจที่สำคัญในการประมงและการเพาะเลี้ยง

มีเรื่องกล่าวขานกันว่า ปลาไหลครีบยาวนิวซีแลนด์สามารถที่จะทะลวงเข้าไปในทวารหนักของแกะที่อยู่บนฝั่ง และกัดกินอวัยวะที่อยู่ภายในได้ แต่ในความจริงแล้ว ปลาไหลครีบยาวนิวซีแลนด์เป็นปลากินเนื้อ กินสัตว์น้ำต่าง ๆ เช่น ปลา รวมถึงสัตว์ที่มีเปลือกแข็งเป็นอาหาร และเศษเนื้อหรือเลือดของสัตว์ที่ตายแล้วด้วย เมื่องับเหยื่อได้แล้วจะบิดตัวเหมือนสว่านได้ถึง 700 รอบต่อวินาที ซึ่งนับว่าเร็วกว่าสว่านไฟฟ้าเสียอีก

## อ้างอิง

## แหล่งข้อมูลอื่น

* Longfin eels discussed on RadioNZ *Critter of the Week*, 18 March 2016
* Longfin Eel information from NIWA NZ
* 
*  Saving Tuna (Documentary)

หมวดหมู่:วงศ์ปลาตูหนา
หมวดหมู่:ปลาเศรษฐกิจ
จักรพรรดินีเซี่ยวกงเหริน

**จักรพรรดินีเซี่ยวกงเหริน** (; ค.ศ. 1660-1723)  เป็นพระมเหสีในจักรพรรดิคังซีแห่งราชวงศ์ชิง และพระราชชนนีพันปีหลวงในจักรพรรดิยงเจิ้ง

## พระราชประวัติ
**จักรพรรดินีเซี่ยวกงเหริน**  ประสูติในราชสกุล ราชสกุล **อูหย่า** (乌雅) ในแมนจู พระนามเดิมส่วนพระองค์ไม่สามารถทราบได้ พระบิดาของพระนางทรงดำรงพระยศเป็นของเธอเป็น เว่ยอู่ (威武) ผู้บัญชาการทหารองครักษ์ (护军参领)

ในปี ค.ศ. 1678 พระนางมีพระประสูติกาล พระราชโอรสองค์ที่สี่ใน จักรพรรดิคังซี  ซึ่งต่อมาคือ  จักรพรรดิยงเจิ้ง หนึ่งปีต่อมาทรงได้รับการสถาปนาพระยศเป็น พระชายาเต๋อผิน (德嫔) และใน ค.ศ. 1681 พระชายาอูหย่ามีพระประสูติกาลพระโอรสอีกและได้เลื่อนพระยศเป็นพระมเหสีเต๋อเฟย (德妃) ในปีต่อมาอีกห้าปีถัดไปพระนางอูหย่ามีพระประสูติกาลพระธิดาอีกสามพระองค์และพระโอรสองค์สุดท้ายในพระนางใน ค.ศ. 1688 และต่อมาเมื่อจักรพรรดิคังซีเสด็จสวรรคตในปี ค.ศ. 1722 พระราชโอรสองค์ที่สี่ของพระนางทรงได้เสวยราชย์สมบัติต่อมาเป็นจักรพรรดิยงเจิ้ง ทรงสถาปนาพระมเหสีอูหย่า ขึ้นเป็น **จักรพรรดินีเหรินโซ่ว พระพันปีหลวง** (仁寿皇太后)  

จักรพรรดินีเหรินโซ่วประชวรและสิ้นพระชนม์ในปี ค.ศ. 1723 หนึ่งปีหลังจากการสวรรคตของจักรพรรดิคังซี และเกิดข่าวลือทั่วไปในจีนว่า พระพันปีหลวงทรงอยากเสด็จติดตามพระราชสวามีเสด็จไปยังปรโลก (หมายถึงทรงอยากทำอัตวินิบาตกรรมตามพระราชสวามีไป) แต่จักรพรรดิยงเจิ้งทรงไม่อนุญาตและห้ามโดยเด็ดขาด หลังจากนั้นพระนางทรงพระประชวรอยู่บ่อย ๆ และทรงปฏิเสธการรักษาทางการแพทย์ ในที่สุดก็ทรงทิวงคตเมื่อพระชันษา 64 ปี พระศพของพระนาง ถูกฝังอยู่ในสุสาน จิงหลิง (景陵) ในสุสานราชวงศ์ชิงตะวันออก และทรงได้การสถาปนาพระยศหลังสิ้นพระชนม์ว่า **จักรพรรดินีเซี่ยวกงเหริน**

## พระราชโอรสและพระธิดา
* องค์ชายอิ้นเจิง ( 胤禛) .
* องค์ชายอินโซ่ว (胤祚; 1680-1685)
* พระราชธิดาไม่ทราบพระนาม พระธิดาองค์ที่เจ็ดในจักรพรรดิคังซี ทรงสิ้นพระชนม์ตั้งแต่ทรงพระเยาว์ (1682)
* พระราชธิดากู้หรุน เหวินเซียน (固伦温宪公主; 1683-1702)
* พระราชธิดาไม่ทราบพระนาม พระธิดาองค์ที่สิบสองในในจักรพรรดิคังซี (1686-1697) 
* องค์ชายอินตี
* องค์ชายอิ้นที

## อ้างอิง

หมวดหมู่:บุคคลที่เกิดในปี พ.ศ. 2203
หมวดหมู่:จักรพรรดินีราชวงศ์ชิง
หมวดหมู่:พระพันปีหลวงราชวงศ์ชิง
ดนัย ทายตะคุ

**ดร. ดนัย ทายตะคุ** (เกิด 1 มีนาคม 2503) เป็นภูมิสถาปนิก นักนิเวศวิทยา นักวิจัยชาวไทย ปัจจุบันดำรงตำแหน่งอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เขาเป็นผู้บุกเบิกและผู้เชี่ยวชาญแนวทางการออกแบบภูมิทัศน์นิเวศวิทยา (Landscape Ecology) เข้ากับงานภูมิสถาปัตยกรรม คนแรก ๆ ของประเทศไทย  

ดนัย จบมัธยมศึกษาจากโรงเรียนสวนกุหลาบวิทยาลัย เมื่อ พ.ศ. 2520 แล้ว จึงเลือกศึกษาต่อยังภาควิชาภูมิสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2526 โดยสำเร็จการศึกษาเป็นรุ่นแรกของภาควิชา หลังจากจบการศึกษา เขาได้เริ่มทำงานในตำแหน่งอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เป็นเวลา 5 ปี เขาจึงได้ศึกษาต่อระดับปริญญาโทสาขาภูมิสถาปัตยกรรมที่ บัณฑิตวิทยาลัยการออกแบบ มหาวิทยาลัยฮาร์วาร์ด (GSD) โดยมีศาสตราจารย์ คาร์ล สไตนิตซ์ (Carl Steinitz) เป็นอาจารย์ที่ปรึกษาสตูดิโอ จากนั้นจึงศึกษาต่อระดับปริญญาเอกสาขาการวางแผนสิ่งแวดล้อมที่ มหาวิทยาลัยแคลิฟอร์เนีย เบิร์กลีย์

ในปี พ.ศ. 2542 เขากลับมาดำรงตำแหน่งอาจารย์ในคณะสถาปัตยกรรมศาสตร์ จุฬาลงกรณ์มหาวิทยาลัย และได้ดำรงตำแหน่งประธานหลักสูตรปริญญาโทในปัจจุบัน นอกจากนี้ยังเคยเป็นนักวิจัยเชี่ยวชาญพิเศษและอาจารย์พิเศษที่มหาวิทยาลัยแคลิฟอร์เนีย เบิร์กลีย์ สมัยเป็นนักศึกษาปริญญาเอก อีกด้วย

## ผลงานออกแบบและผลงานวิจัย

ดร.ดนัย นับว่าเป็นภูมิสถาปนิกคนแรกของประเทศไทย ที่เชี่ยวชาญเรื่องภูมิสถาปัตยกรรมเชิงนิเวศ มีผลงานวิจัยที่เกี่ยวกับภูมิทัศน์นิเวศวิทยาหลายเรื่อง เช่น Understanding Bangkok's 1890 Urban Patterns: A Historical GIS Method,Urban-Rural Sustainability ทุน Integrated Research System for Sustainable Science (IR3S), The University of Tokyo, PACIFIC RIM CITIES: CLIMATE CHANGE MITIGATION AND ADAPTATION STRATEGIES (CMAS): Resilience and Adaptability and Climate Change: The New Realm of Urban Ecology and Urbanization and Landscape Changes: the Chao Phraya river delta and the city of Bangkok, Thailand.

โดยมีผลงานวางผัง ออกแบบและเป็นที่ปรึกษา เช่น งานวางผังและออกแบบ ผังแม่บทการฟื้นฟูที่ดินเหมืองแร่ในจังหวัดภูเก็ตเป็นสวนสาธารณะ (2530), งานวางผังและออกแบบ การจัดทำผังแม่บทและออกแบบรายละเอียดโครงการปรับปรุงพื้นที่ที่ผ่านการทำเหมืองแร่ทองคำ ตำบลบ่อทอง อำเภอกบินทร์บุรี จังหวัดปราจีนบุรี กรมอุตสาหกรรมพื้นฐานและการเหมืองแร่ (2546) ,งานวางผังและออกแบบ ผังปรับปรุงพื้นที่ที่ผ่านการทำเหมืองแร่แล้วเพื่อการพักผ่อน ตำบลหงาว อำเภอเมือง จังหวัดระนอง (2546) ,งานวางผังและออกแบบ ภูมิทัศน์ลานหน้าอาคารคณะศิลปกรรมศาสตร์และอาคารบรมราชกุมารี (2549)

## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.land.arch.chula.ac.th/

หมวดหมู่:อาจารย์คณะสถาปัตยกรรมศาสตร์
หมวดหมู่:สถาปนิกชาวไทย
หมวดหมู่:ภูมิสถาปนิก
หมวดหมู่:นักวิจัย
หมวดหมู่:นักวิชาการ
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากบัณฑิตวิทยาลัยการออกแบบ มหาวิทยาลัยฮาร์วาร์ด
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
กรณีพิพาทกุญแจเข้ารหัสเอเอซีเอส

[thumb|ผู้ใช้อินเทอร์เน็ตเริ่มเผยแพร่รูปภาพที่เรียกว่า "ธงแห่งเสรีภาพในการพูด"นี้ ในบล็อกโพสต์ของเว็บไซต์จำนวนมาก ซ้ำยังมีการนำไปใช้เป็น[อวตาร (คอมพิวเตอร์)|รูปแสดงตัวของผู้ใช้ในกระดานสนทนาเช่นดิกก์ ตัวเลขสิบห้าไบต์แรกของกุญแจเข้ารหัส 09 F9 เป็นตัวเลขที่ปรากฏในรูปของสีในระบบสี RGB โดยแต่ละสีในธงประกอบด้วยตัวเลขสามไบต์ตามลำดับ สำหรับตัวเลขไบต์สุดท้าย C0 ปรากฏเป็นตัวหนังสืออยู่ที่มุมขวาล่าง]]

ในเดือนเมษายน พ.ศ. 2550 เกิด**กรณีพิพาทว่าด้วยกุญแจ[[วิทยาการเข้ารหัสลับ|เข้ารหัส]]เอเอซีเอส** เมื่อสมาคมภาพยนตร์อเมริกัน (Motion Picture Association of America; MPAA) และบริษัทแอดวานซ์แอคเซสคอนเทนต์ซิสเต็มไลเซนซิงแอดมินิสเตรเตอร์ จำกัด (Advanced Access Content System Licensing Administrator, LLC; AACS LA) ออกหนังสือบอกกล่าว เว็บไซต์ที่เผยแพร่ชุดตัวเลข **09 F9 11 02 9D 74 E3 5B D8 41 56 C5 63 56 88 C0** (เรียกย่อ ๆ ว่า **09 F9**) ซึ่งเป็นชุดตัวเลขขนาด 128 บิต (16 ไบต์) ที่อยู่ในรูปเลขฐานสิบหก และเป็นกุญแจเข้ารหัสสำหรับเอชดีดีวีดีและบลูเรย์เรียกร้องให้มีการนำชุดตัวเลขดังกล่าวและสิ่งใด ๆ ที่เชื่อมโยงกับชุดตัวเลขนั้นออก โดยอ้างบทบัญญัติในรัฐบัญญัติลิขสิทธิ์แห่งสหัสวรรษดิจิทัลว่าด้วยการห้ามเผยแพร่วิธีการหลบเลี่ยงระบบควบคุมการเข้าถึงงานอันมีลิขสิทธิ์

เพื่อเป็นการตอบโต้การเผยแพร่กุญแจเข้ารหัสดังกล่าวบนอินเทอร์เน็ต บริษัทเอเอซีเอสแอลเอออกแถลงการณ์หลายฉบับชื่นชมเว็บไซต์ที่ปฏิบัติตามข้อเรียกร้องว่าได้ปฏิบัติอย่างมีความรับผิดชอบ ทั้งยังเตือนด้วยว่าจะนำมาตราการทางกฎหมายและทางเทคนิคมาบังคับใช้กับผู้ที่ไม่ปฏิบัติตามข้อเรียกร้อง

กรณีพิพาทดังกล่าวก่อให้เกิดประเด็นพิพาทมากขึ้นในช่วงต้นเดือนพฤษภาคมของปีเดียวกัน เมื่อดิกก์ เว็บไซต์เชื่อมโยงข่าวและสังคมออนไลน์ได้รับหนังสือแจ้งให้หยุดการเผยแพร่กุญแจเข้ารหัสดังกล่าว และได้ลบบทความหลายบทความที่เกี่ยวกับกรณีพิพาท รวมถึงระงับการใช้งานผู้ใช้ที่เผยแพร่ข้อมูลนี้ซ้ำ กรณีดังกล่าวก่อให้เกิดสิ่งที่มีผู้เรียกว่าเป็นการปฏิบัติวงการดิจิทัล หรือเรียกว่าเป็นกบฏไซเบอร์ เนื่องจากผู้ใช้ได้โพสต์ข้อมูล เผยแพร่กุญแจเข้ารหัสนี้บนดิกก์และบนอินเทอร์เน็ตเป็นจำนวนมาก ก่อให้เกิดปรากฏการณ์ที่เรียกว่าปรากฏการณ์สไตรแซนด์ ต่อมาบริษัทเอเอซีเอสแอลเอได้บรรยายถึงสถานการณ์ดังกล่าวว่า "เป็นสถานการณ์บิดผันแนวใหม่ที่น่าสนใจ"

## ประวัติ
เลขฐานสิบหกเป็นระบบเลขที่อยู่ในฐานสิบหก ใช้ในการเขียนโปรแกรมคอมพิวเตอร์และในวงการคณิตศาสตร์ กุญแจเข้ารหัสชุดดังกล่าวเป็นที่รู้จักมากที่สุดในรูปของเลขฐานสิบหก ทั้งนี้หากเขียนเป็นเลขฐานสิบ เลขดังกล่าวจะมีค่าเท่ากับ 13,256,278,887,989,457,651,018,865,901,401,704,640.

## อ้างอิง

## แหล่งข้อมูลอื่น

* Doom9's Forum, original focus of the controversy
* *[http://www.eff.org/deeplinks/2007/05/09-f9-legal-primer 09 f9: A Legal Primer]*—Electronic Frontier Foundation (EFF)

หมวดหมู่:ขั้นตอนวิธีการเข้ารหัส
หมวดหมู่:ประวัติเทคโนโลยี
หมวดหมู่:ดีวีดี
หมวดหมู่:อินเทอร์เน็ตมีม
นนทพันธ์ เจียรสถาวงศ์

**นนทพันธ์ เจียรสถาวงศ์**  เป็นนักฟุตบอล สัญชาติไทย ปัจจุบันได้ลงเล่นให้กับลพบุรี ยูไนเต็ด ในตำแหน่งกองหลัง

## ประวัติ
นนทพันธ์ เจียรสถาวงศ์ เกิดเมื่อวันที่ 9 กุมภาพันธ์ 2525 โดยเล่นมาให้กับหลายสโมสรในประเทศไทย เคยสร้างชื่อเสียงในวัยกระเตาะสมัยยังเรียนอยู่ ร.ร.กีฬาสุพรรณบุรี ก่อนที่จะไต่บันไดสู่การเป็น ขุนพลเยาวชน 17 ปีทีมชาติไทยไปลุยเยาวชนโลกที่ประเทศนิวซีแลนด์  ต่อด้วยเยาวชน 19 ปีทีมชาติไทย สโมสรอาชีพแรกในชีวิตคือ *ตรารวงข้าว* ธนาคารกสิกรไทย โดยมีอาวุธประจำกายคือฟรีคิกที่เฉียบคม รางวัลที่เคยได้รับจากการเล่นฟุตบอลคือ ฟุตบอลสยามโกลเด้นบอลในรางวัลออลสตาร์ ยามาฮ่าลีกวัน ปี 2555 โดยถูกจัดให้เป็นผู้เล่นแบ็คซ้าย ซึ่งรางวัลนี้เกิดจากการที่เขาได้เข้ามาช่วยภูเก็ตกู้วิกฤติในการหนีตกชั้น โดยซัดฟรีคิกไป 4 ประตู ช่วยให้ภูเก็ตรอดตกชั้นได้เป็นทีมสุดท้าย โดยมี 40 แต้ม นอกจากนี้ยังได้รับรางวัล Popular Vote จากแฟนบอลภูเก็ตว่าเป็นสุดยอดผู้เล่นที่เป็นขวัญใจของกองเชียร์สีเขียวอย่างไม่มีข้อกังขาแต่อย่างใด

## อ้างอิง

หมวดหมู่:ผู้เล่นสโมสรฟุตบอลภูเก็ต
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดสุราษฎร์ธานี
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลบางปะอิน อยุธยา
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลลำปาง
หมวดหมู่:ผู้เล่นสโมสรฟุตบอลภูเก็ต ซิตี้
หมวดหมู่:ผู้เล่นสโมสรฟุตบอลสระบุรี ยูไนเต็ด
หมวดหมู่:ผู้เล่นสโมสรฟุตบอลลพบุรี ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:กองหลังฟุตบอล
หมวดหมู่:นักฟุตบอลทีมชาติไทย
หมวดหมู่:บุคคลจากโรงเรียนกีฬาจังหวัดสุพรรณบุรี
ผลงานด้านภาพยนตร์ของหลิว เต๋อหัว

ต่อไปนี้คือผลงานของนักร้องนักแสดงฮ่องกงที่มีชื่อว่าหลิว เต๋อหัว

## อ้างอิง


หมวดหมู่:หลิว เต๋อหัว
โรเดอรา

thumbnail|300px|สถานีวิจัยโรเดอรา

**โรเดอรา** () เป็นสถานีวิจัยหลักและเป็นศูนย์กลางการบริหารดินแดนของบริติชแอนตาร์กติกเทร์ริทอรี ซึ่งเป็นดินแดนของสหราชอาณาจักรบนทวีปแอนตาร์กติก สถานีวิจัยตั้งอยู่บนคาบสมุทรแอนตาร์กติก มีอาคารหลายอาคารและอุปกรณ์ครบครันสำหรับงานวิจัยต่างๆ

## อ้างอิง
* Official website British Antarctic Survey
* BAS Rothera Research Station page 
*  BAS Map 
* BAS Rothera Research Station webcam 
* COMNAP Antarctic Facilities 
* COMNAP Antarctic Facilities Map 

หมวดหมู่:สถานีวิจัย
แชมเปียน (เพลงเคิลเมนต์ มาร์โฟ & เดอะฟรอนต์ไลน์)

**แชมเปียน** เป็นเพลงซิงเกิลที่วางจำหน่ายในประเทศสหราชอาณาจักร ร้องโดยกลุ่มเคิลเมนต์ มาร์โฟ & เดอะฟรอนต์ไลน์ เพลงนี้วางจำหน่ายในรูปแบบดิจิทัลดาวน์โหลดในวันที่ 20 กรกฎาคม ค.ศ. 2012 เป็นเพลงติดยอดอันดับที่ 38 ของชาร์ตซิงเกิลแห่งสหราชอาณาจักร เคยใช้เป็นธีมประจำศึกเพย์-เพอร์-วิวของดับเบิลยูดับเบิลยูอี คือ รอยัลรัมเบิล (2013)

## รายการเพลง

## ชาร์ต

## อ้างอิง

## แหล่งข้อมูลอื่น
* Clement Marfo on Twitter
* Clement Marfo & The Frontline on Facebook
* Official website 

หมวดหมู่:ซิงเกิลในปี พ.ศ. 2555
กะละปังหา

**กะละปังหา** หรือ **กัลปังหา** (ยืมมาจากภาษามลายูคำว่า "kalam pangha") เป็นสัตว์ทะเลไม่มีกระดูกสันหลัง แต่ละตัวมีขนาดเล็กมาก รูปร่างคล้ายทรงกระบอกหรือรูปถ้วย จัดอยู่ในพวกเดียวกับปะการัง กะละปังหาประกอบด้วย 2 ส่วนคือ ตัวกะละปังหา (โพลิป) ตัวของกะละปังหานี้มีลักษณะคล้ายดอกไม้ทะเลขนาดเล็ก มีเนื้อเยื่ออ่อนนุ่ม และมีหนวดรอบปากจำนวนแปดเส้น ฝังและกระจายตัวอยู่ตามโครงสร้างกะละปังหา และอีกส่วนเป็นส่วนโครงสร้างที่เป็นกิ่งแตกกิ่งก้านคล้ายพัดและซี่หวี แล้วแต่ชนิดกิ่งโครงสร้างนี้ตัวกะละปังหาสร้างขึ้นมาเพื่อรองรับตัวเองและเป็นสารเขาจำพวกสัตว์

กะละปังหาชอบอาศัยอยู่ตามที่มีกระแสน้ำไหล เนื่องจากกระแสน้ำจะช่วยพัดพาอาหารมาให้และจะช่วยพัดพาของเสียที่ถูกปล่อยออกจากกะละปังหาออกไป โดยกะละปังหาจะใช้หนวดในการดักจับสิ่งมีชีวิตขนาดเล็กเพื่อนำมาเป็นอาหารส่วนเข็มพิษที่หนวดจะช่วยในการจับพวกแพลงก์ตอน กะละปังหามีประโยชน์โดยเป็นแหล่งที่อาศัยของสัตว์ทะเลขนาดเล็กหลายชนิดโดยสัตว์เหล่านี้จะเกาะตามกิ่งก้าน และนอกจากนี้กะละปังหาสามารถใช้เป็นสมุนไพรตามความเชื่อของชาวจีนโบราณ

## การสืบพันธุ์
กะละปังหาสามารถสืบพันธุ์ได้ทั้งแบบอาศัยเพศและไม่อาศัยเพศเช่นเดียวกับปะการัง การสืบพันธุ์แบบไม่อาศัยเพศนั้นใช้วิธีแตกหน่อหรือการแยกออกจากกัน ส่วนการสืบพันธุ์แบบอาศัยเพศเป็นการผสมภายในระหว่างเซลสืบพันธุ์ของเพศผู้และเพศเมียที่มาจากต่างโคโลนีกัน โดยที่แต่ละโคโลนีของกะละปังหาส่วนใหญ่จะมีเซลสืบพันธุ์เพียงเพศใดเพศหนึ่งเท่านั้น

## ประโยชน์
กะละปังหามีประโยชน์มากมาย โดยเฉพาะเป็นแหล่งที่อยู่อาศัยให้กับสัตว์ทะเลขนาดเล็กหลายชนิด แต่การที่กะละปังหามีรูปร่างและสีสันที่สวยงาม จึงเกิดค่านิยมผิดๆ หรือรู้เท่าไม่ถึงการณ์ในอดีต เช่น นำมาประดับตู้ปลา นำมาใช้เป็นเครื่องประดับตกแต่งบ้าน หรือแม้กระทั่งนำส่วนที่เป็นแกนในสีดำมาทำเป็นครื่องรางของขลัง ชาวจีนโบราณมีความเชื่อว่ากะละปังหาเป็นสมุนไพรที่มีคุณค่าอย่างยิ่ง แต่ในปัจจุบันซึ่งมีการศึกษาระบบนิเวศและธรรมชาติ จึงพบว่าสิ่งมีชีวิตทั้งหลายในโลกสัมพันธ์ซึ่งกันและกัน การทำลายหรือย้ายกะละปังหาจากแหล่งที่อยู่เดิม ถือเป็นการกระทำที่ไม่สมควร เพราะเป็นการทำลายที่อยู่อาศัยของสัตว์ทะเลขนาดเล็ก ส่งผลกระทบต่อระบบนิเวศ ทำให้สัตว์น้ำขนาดเล็กไม่มีที่หลบสัตว์นักล่า จึงไม่สามารถเจริญเติบโตและอาจสูญพันธุ์ได้ ดังนั้นการนำกะละปังหาขึ้นมาจากทะเลจึงเป็นการกระทำที่ไม่เหมาะสม ขาดความรู้ และไร้ซึ่งสามัญสำนึกที่ดี

นอกจากนี้ ยังไม่มีงานวิจัยหรือข้อพิสูจน์ทางวิทยาศาสตร์ใดในปัจจุบัน สามารถรับรองได้เลยว่า กะละปังหา มีสรรพคุณที่ใช้ในการรักษาโรคได้จริง ตามความเชื่อของชาวจีนโบราณ

## สถานภาพในปัจจุบัน
กะละปังหาเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ. 2535 ว่าห้ามมีไว้ในครอบครองหรือเพื่อการค้าขาย ยกเว้นการวิจัยกะละปังหา เนื่องจากกะละปังหาเป็นสัตว์ทะเลที่เจริญเติบโตค่อนข้างช้า บางชนิดอาจจะใช้เวลาเป็นร้อยปีในการเติบโตเพียงแค่ 1 ฟุต และในหนึ่งต้นนั้นมีตัวกะละปังหาอยู่เป็นจำนวนมาก ดังนั้นการทำลายกะละปังหาหนึ่งต้นเท่ากับทำลายตัวกะละปังหาของกะละปังหาหลายหมื่นหลายแสนตัว แต่ก็ยังมีผู้ลักลอบนำกะละปังหาและปะการัง มาจำหน่ายในตลาดตู้ปลาหลายแห่ง เช่น ตลาดสัตว์เลี้ยงจตุจักร(พ.ศ. 2557) เป็นต้น

## อ้างอิง

* “กัลปังหา” หนวดพิษในม่านพริ้วไหว. โครงการพัฒนาองค์ความรู้และศึกษานโยบายการจัดการทรัพยากรชีวภาพในประเทศไทย 

## แหล่งข้อมูลอื่น

หมวดหมู่:สัตว์ไม่มีกระดูกสันหลัง
หมวดหมู่:สัตว์ป่าคุ้มครอง
แฮมิลตัน

**แฮมิลตัน** () เป็นเมืองหลวงของดินแดนเบอร์มิวดา ซึ่งเป็นดินแดนของสหราชอาณาจักร ตั้งอยู่ทางตอนกลางของเกาะ มีประชากรประมาณ 1,800 คน แฮมิลตันเป็นศูนย์กลางทางเศรษฐกิจและแหล่งท่องเที่ยวที่สำคัญของดินแดน นอกจากนี้แฮมิลตันยังเป็นหนึ่งในบรรดาเมืองหลวงขนาดเล็กที่สุดโดยประชากร

## สภาพอากาศ

## พาโนรามา

## รูปภาพ

ไฟล์:Front Street, Hamilton, Bermuda.jpg|Front Street
ไฟล์:Chancery Lane, Hamilton, Bermuda.jpg|ตรอกข้างศาลเบอร์มิวดา
ไฟล์:Bermuda Cathedral, View from Tower.jpg|ทัศนียภาพจากหอคอยโบสถ์
ไฟล์:Sessions_House,_Hamilton,_Bermuda.jpg| อาคารประชุมสภาปัจจุบันของเบอร์มิวดา สภานิติบัญญัติ และศาลฎีกา
ไฟล์:Fort Hamilton, Bermuda.jpg|แฮมิลตันฟอร์ต


## อ้างอิง

 http://www.bermuda4u.com/maps/hamilton-parish.html

## แหล่งข้อมูลอื่น

*The Corporation of Hamilton  municipal government website
*Hamilton Bermuda From Bermuda Attractions
*City of Hamilton  Bermuda Island.net's detailed History
*City of Hamilton

หมวดหมู่:เมืองหลวงในเขตแคริบเบียน
หมวดหมู่:เมืองหลวงของดินแดนโพ้นทะเลของบริเตน
ปอโรฟร็องแซ

**ปอโรฟร็องแซ** () เป็นนิคมหลักในดินแดนเฟรนช์เซาเทิร์นและแอนตาร์กติกแลนส์ ตั้งอยู่ทางตะวันออกของหมู่เกาะแกร์เกแลน ริมอ่าวมอร์บีอ็อง มีประชากรประมาณ 60-120 คน จำนวนประชากรจะขึ้นลงในแต่ละช่วงฤดู ที่นี่เป็นที่ตั้งของห้องปฏิบัติการทางวิทยาศาสตร์ (ชีววิทยาและฟิสิกส์), การติดตั้งทางด้านเทคนิค (อุตุนิยมวิทยา โทรคมนาคม การติดตามดาวเทียม ฯลฯ) และศูนย์การแพทย์ขนาดเล็ก

## สภาพอากาศ


## อ้างอิง


หมวดหมู่:สถานีวิจัย
หมวดหมู่:ภูมิศาสตร์แอนตาร์กติกา
อีซีดับเบิลยู เวิลด์ เทเลวิชัน แชมเปียนชิป

**อีซีดับเบิลยู เวิลด์ เทเลวิชัน แชมเปียนชิป**เป็นเข็มขัดมวยปล้ำ ของสมาคม เอ็กซ์ตรีมแชมเปียนชิพเรสต์ลิง ก่อตั้งเมื่อวันที่ 12 สิงหาคม ค.ศ. 1992 และได้ถูกยกเลิกเมื่อวันที่ 11 เมษายน ค.ศ. 2001 โดยแชมป์คนแรกคือ จอห์นนี ฮอทบอดี้ และแชมป์คนสุดท้ายคือ ไรโน เข็มขัดเส้นนี้มีตำแหน่งรองลงมาจาก ECW Championship
## สถิติการครองแชมป์

## ดูเพิ่ม
*Extreme Championship Wrestling
## อ้างอิง

หมวดหมู่:เข็มขัดแชมป์ของอีซีดับเบิลยู
หมวดหมู่:แชมเปี้ยนชิพของมวยปล้ำประเภทเทเลวิชั่น
เบรดส์

**เบรดส์** () เป็นหมู่บ้านและเมืองหลวงโดยพฤตินัยของมอนต์เซอร์รัตตั้งแต่ ค.ศ. 1998 ตั้งอยู่บริเวณลิตเทิลเบย์ทางทิศเหนือของเกาะ มีประชากรประมาณ 1,000 คน พลิมัทซึ่งเป็นเมืองหลวงอย่างเป็นทางการของมอนต์เซอร์รัตถูกทิ้งร้างหลังจากเกิดภูเขาไฟระเบิดในปี ค.ศ. 1997 หน่วยงานของทางการมอนต์เซอร์รัตจึงย้ายมาตั้งที่เบรดส์เป็นการชั่วคราว

## ประชากร
### สำมะโนเคหะและประชากรมอนต์เซอร์รัต ค.ศ. 2011

ข้อมูล:

## อ้างอิง

## แหล่งข้อมูลอื่น
* 

หมวดหมู่:เมืองหลวงในเขตแคริบเบียน
หมวดหมู่:เมืองหลวงของดินแดนโพ้นทะเลของบริเตน
อูว์นีดรัว

**อูว์นีดรัว** (; ) ชื่อเต็มว่า **สถาบันระหว่างประเทศเพื่อสร้างเอกภาพให้แก่กฎหมายเอกชน** (; ) เป็นองค์การระหว่างประเทศซึ่งมุ่งสร้างเอกภาพให้แก่กฎหมายระหว่างประเทศแผนกคดีบุคคล (กฎหมายเอกชนระหว่างประเทศ) มีชื่อจากการร่างสนธิสัญญาและจัดทำกฎหมายแม่แบบ (model law)

อูว์นีดรัวสถาปนาขึ้นเมื่อ ค.ศ. 1926 และใน ค.ศ. 2023 มีรัฐสมาชิกทั้งสิ้น 65 รัฐ

## ความเป็นมา

อูว์นีดรัวสถาปนาขึ้นเป็นแผนกของสันนิบาตชาติ (League of Nations) เมื่อ ค.ศ. 1926 มีวัตถุประสงค์เพื่อปฏิรูปกฎหมายเอกชนให้เป็นหนึ่งเดียว

เมื่อสิ้นสงครามโลกครั้งที่สองแล้ว อูว์นีดรัวก็เลิกล้มไปพร้อมกับการสิ้นสุดลงของสันนิบาตชาติ แต่มีการจัดตั้งอูว์นีดรัวขึ้นใหม่ใน ค.ศ. 1940 ด้วยสนธิสัญญาซึ่งเรียก "ธรรมนูญประมวลบทแก้ไขเพิ่มเติมข้อ 6 (1)" (Statue Incorporating the Amendment to Article 6(1)) หรือมักเรียกกันว่า "ธรรมนูญอูว์นีดรัว" (UNIDROIT Statute)

## ที่ตั้ง

อูว์นีดรัวตั้งอยู่ในใจกลางกรุงโรม ประเทศอิตาลี บางโอกาสจึงมีผู้ออกนามสถาบันนี้ว่า "สถาบันกรุงโรม" (Rome Institute)

อาคารของอูว์นีดรัว คือ วิลลาอัลโดบรันดีนี (Villa Aldobrandini) คฤหาสน์อันสร้างขึ้นในคริสต์ศตวรรษที่ 17 อยู่ทางเหนือของสันตะมหาวิทยาลัยนักบุญทอมัส อะไควนัส (Pontifical University of Saint Thomas Aquinas)

## สมาชิก

รัฐเข้าเป็นสมาชิกอูว์นีดรัวได้โดยภาคยานุวัติธรรมนูญอูว์นีดรัว ปัจจุบัน อูว์นีดรัวมีสมาชิกดังนี้

## อนุสัญญา

ตลอดหลายปีที่ผ่านมา อูว์นีดรัวได้ร่างความตกลงระหว่างประเทศดังต่อไปนี้ขึ้น ซึ่งได้ตกลงรับกันในการประชุมทางทูตของสมาชิกอูว์นีดรัว

อนึ่ง อูว์นีดรัวยังเป็นผู้รับฝากอนุสัญญาสองฉบับในอนุสัญญาข้างต้น คือ อนุสัญญาเคปทาวน์พร้อมด้วยพิธีสารแนบท้ายทั้งสามฉบับ และอนุสัญญาหลักทรัพย์เจนีวา

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:องค์การระหว่างประเทศ
หมวดหมู่:มหาวิทยาลัยระหว่างประเทศ
หมวดหมู่:สถาบันวิจัยกฎหมาย
หมวดหมู่:สันนิบาตชาติ
หมวดหมู่:การขัดกันแห่งกฎหมาย
หมวดหมู่:กฎหมายเอกชน
เควอร์ตี

**เควอร์ตี** (อ่าน เคฺวอ-ตี้ (คฺว ควบกล้ำ); ; ) เป็นผังแป้นพิมพ์ที่นิยมใช้มากที่สุดในปัจจุบันนี้ ชื่อ *เควอร์ตี* มาจากอักษร 6 ตัวแรกของแป้นพิมพ์ ปรากฏอยู่ในตำแหน่งซ้ายบนสุดของแป้นพิมพ์โดยไม่นับรวมแถวแรกซึ่งเป็นแถวสัญลักษณ์ ซึ่งในแถวดังกล่าวเมื่อมองจากซ้ายไปขวาจะมีอักษร Q-W-E-R-T-Y-U-… แรกเริ่มผังแป้นพิมพ์เควอร์ตีได้ออกแบบมาให้ใช้งานกับเครื่องพิมพ์ดีด Sholes และ Glidden ซึ่งต่อมาได้ขายให้แก่ Remington ใน พ.ศ. 2421 Remington No. 2 ซึ่งเป็นรุ่นที่สองของเครื่องพิมพ์ดีดดังกล่าวได้ประสบความสำเร็จเป็นอย่างมาก ส่งผลให้ผังแป้นพิมพ์เควอร์ตีเป็นที่รู้จักมากไปด้วย ถึงแม้ปัจจุบันเครื่องพิมพ์ดีดจะไม่เป็นที่นิยมเท่ากับเมื่อก่อนแล้ว แต่ผังแป้นพิมพ์เควอร์ตีก็ยังคงได้รับความนิยมอยู่สูงเนื่องจากปรากฏการณ์เครือข่าย (network effect) และมีความเชื่อว่าผังแป้นพิมพ์ชนิดอื่นไม่ได้มีข้อดีกว่าผังแป้นพิมพ์เควอร์ตีมากเท่าไหร่นัก การใช้ผังแป้นพิมพ์เควอร์ตีอย่างแพร่หลายนี้มักนำมาเป็นตัวอย่างของมาตรฐานเปิด
right|thumb|400x400px|รูปแบบผังแป้นพิมพ์ QWERTY ของ สถาบันมาตรฐานแห่งชาติอเมริกัน

## อ้างอิง

## ดูเพิ่ม
* แป้นพิมพ์แบบดีโวแร็ค

## แหล่งข้อมูลอื่น
* Article on QWERTY and Path Dependence from EH.NET's Encyclopedia 
* QWERTY Keyboard History
* QWERTY Keyboard in Mobiles 

หมวดหมู่:สิ่งประดิษฐ์ของสหรัฐ
หมวดหมู่:แป้นพิมพ์คอมพิวเตอร์
หมวดหมู่:ผังแป้นพิมพ์อักษรละติน
หมวดหมู่:เครื่องพิมพ์ดีด
กุมภาพันธ์ พ.ศ. 2556

**กุมภาพันธ์ พ.ศ. 2556** เป็นเดือนที่ 2 ของปี พ.ศ. 2556 วันแรกของเดือนเป็นวันศุกร์ วันสุดท้ายของเดือนเป็นวันพฤหัสบดี

## [[สถานีย่อย:เหตุการณ์ปัจจุบัน]]

หมวดหมู่:กุมภาพันธ์
*2556-2
ความลับในใจของคุณหนูไอดอล

***ความลับในใจของคุณหนูไอดอล*** () เป็นไลต์โนเวลญี่ปุ่น แต่งโดย ยูซาคุ อิงาราชิ วาดภาพประกอบโดย ชาา ตีพิมพ์ครั้งแรกลงในนิตยสาร เดงเงคิ เอชพี ของสำนักพิมพ์ มีเดียเวิร์กส เมื่อวันที่ 18 มิถุนายน พ.ศ. 2547 โดยวางจำหน่ายเล่มแรกเมื่อ 10 ตุลาคม พ.ศ. 2547 และเล่มสุดท้ายวางจำหน่ายเมื่อ 10 กรกฎาคม พ.ศ. 2555 โดยสำนักพิมพ์ "เดงเงคิ บุงโกะ" ในเครือ แอสกี มีเดียเวิร์กส ฉบับมังงะ ดัดแปลงโดย ยาซุฮิโระ มิยามะ ตีพิมพ์ลงในนิตยสาร "เดงเงคิ โมเอโอ" ฉบับเดือนตุลาคม พ.ศ. 2549 ถึง ฉบับเดือนสิงหาคม พ.ศ. 2553 สำหรับอนิเมะ ผลิตโดย สตูดิโอ บาร์เซโลนา (ปัจจุบันชื่อ ดิโอเมเดีย) ออกอากาศระหว่างเดือน กรกฎาคม ถึง กันยายน พ.ศ. 2551 อนิเมะซีซันสอง ออกอากาศระหว่างเดือน ตุลาคม ถึง ธันวาคม พ.ศ. 2552 และวิชวลโนเวลสำหรับเครื่อง เพลย์สเตชัน 2 วางจำหน่ายเมื่อเดือนกันยายน พ.ศ. 2551 และเกมที่สอง สำหรับเครื่อง เพลย์สเตชันพอร์เทเบิล วางจำหน่ายผ่านทาง ดิจิทัลดาวน์โหลด เมื่อเดือนกุมภาพันธ์ พ.ศ. 2553

## อ้างอิง

## แหล่งข้อมูลอื่น
*''ความลับในใจของคุณหนูไอดอล''  ที่ ASCII Media Works 
*เว็บไซต์อนิเมะอย่างเป็นทางการ 
*เว็บไซต์วิชวลโนเวลอย่างเป็นทางการ  
*

หมวดหมู่:มังงะที่ตีพิมพ์ในปี พ.ศ. 2549
หมวดหมู่:อนิเมะที่ออกฉายในปี พ.ศ. 2551
หมวดหมู่:วิดีโอเกมที่วางจำหน่ายในปี พ.ศ. 2551
หมวดหมู่:อนิเมะที่ออกฉายในปี พ.ศ. 2552
หมวดหมู่:วิดีโอเกมที่วางจำหน่ายในปี พ.ศ. 2553
หมวดหมู่:โอวีเอที่วางจำหน่ายในปี พ.ศ. 2555
หมวดหมู่:นวนิยายญี่ปุ่น
หมวดหมู่:การ์ตูนญี่ปุ่นแนวเชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:วิชวลโนเวล
หมวดหมู่:มังงะ
หมวดหมู่:อนิเมะ
หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:ดิโอเมเดีย
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:มังงะของสำนักพิมพ์แอสกีมีเดียเวิร์กส์
ควาญ

thumb|200px|ควาญกับช้างอ่อนในประเทศไทย
**ควาญ** () หมายถึง "ผู้เลี้ยงและขี่ขับช้าง, คนบังคับช้าง"  โดยปกติ ควาญเริ่มต้นจากเด็กชายใน "ธุรกิจครอบครัว" เมื่อเขาได้รับมอบหมายช้างในช่วงต้นของชีวิต และทั้งควาญทั้งช้างจะมีความผูกพันกันตลอดชั่วชีวิตของช้าง 

เครื่องมือสามัญที่สุดที่ควาญใช้ คือ โซ่และปฏักช้าง () ตะขอโลหะแหลมที่ใช้ในการฝึกและบังคับช้างโดยการแทงช้างที่หัว ในบริเวณเช่น ปากและหูชั้นใน ที่ซึ่งสัตว์มีความไวมากที่สุด

## อ้างอิง

หมวดหมู่:อาชีพดูแลสัตว์
ลีเมอร์ไผ่สีทอง

**ลีเมอร์ไผ่สีทอง** (; มาลากาซี: *bokombolomena*; ) เป็นลีเมอร์ จำพวกลีเมอร์ไผ่ชนิดหนึ่ง

ลีเมอร์ไผ่สีทองมีความยาวลำตัวและส่วนหัวประมาณ 28–45 เซนติเมตร และหางยาว 24–40 เซนติเมตร น้ำหนักประมาณ 1.6 กิโลกรัม 

ตัวเมียออกลูก 1 ตัว ปีละครั้ง มีระยะเวลาการตั้งท้องนานประมาณ 138 วัน

ลีเมอร์ไผ่สีทอง กินเนื้อเยื่อของต้นไผ่เป็นอาหาร โดยกินมากถึง 500 กรัมต่อวัน และมีความสามารถพิเศษที่แตกต่างไปจากลีเมอร์ไผ่ชนิดอื่น ๆ คือ สามารถกินไผ่ที่มีฤทธิ์เป็นไซยาไนด์อยู่ในนั้นได้โดยที่ไม่เป็นอะไร โดยเฉพาะไผ่ชนิด *[[Cathariostachys madagascariensis]]* หรือ *volohosy* ในภาษามาลากาซี ที่มีฤทธิ์เพียงพอที่จะฆ่ามนุษย์ให้ตายได้ถึง 8 คน ทั้งนี้เป็นเพราะผลมาจากการวิวัฒนาการให้อยู่รอดจากการอยู่ในสภาวะแวดล้อมที่จำกัดด้วยเรื่องของอาหาร ซึ่งในปัจจุบัน ยังไม่มีข้อมูลเพียงพอที่จะทราบถึงกลไกของร่างกายลีเมอร์ไผ่สีทองว่าทำไมถึงกินไซยาไนด์เข้าไปได้โดยที่ไม่มีอันตรายได้อย่างไร 

## อ้างอิง

## แหล่งข้อมูลอื่น

หมวดหมู่:ลีเมอร์
การห่อของขวัญ

thumb|200px|right|การของขวัญตามธรรมเนียมฟุโรชิกิของญี่ปุ่น

**การห่อของขวัญ** เป็นการหีบห่อของขวัญโดยใช้วัสดุต่าง ๆ **กระดาษห่อของขวัญ** เป็นชนิดของกระดาษซึ่งมีจุดประสงค์เพื่อการห่อของขวัญโดยเฉพาะ นอกจากนี้ของขวัญอาจจะบรรจุอยู่ในกล่องและมีโบว์ผูกเพื่อความสวยงามก็ได้

ในวัฒนธรรมตะวันตก มักจะใช้กระดาษห่อของขวัญห่อของขวัญที่จะให้ และมีการแนบกระดาษแนบท้ายเพื่อระบุถึงโอกาสและสาเหตุในการให้ของขวัญ ผู้ส่ง และผู้รับ ในประเทศสหรัฐอเมริกามีการสำรวจและพบว่าขยะกว่า 5 ล้านตันในช่วงการให้ของขวัญในเทศกาลคริสต์มาส มีถึง 4 ล้านตันที่เป็นกระดาษห่อของขวัญและถุงซื้อของ จึงเป็นสาเหตุที่ทำให้บางคนอยากจะอนุรักษ์ทรัพยากรโดยพยายามแกะกระดาษห่อของขวัญด้วยความระมัดระวังเพื่อที่จะนำกระดาษที่ได้รับมานี้มาใช้ใหม่ได้ และยังมีแนวคิดอีกมากที่พยายามอนุรักษ์ธรรมชาติจากการให้ของขวัญ เรียกรวมว่า การให้ของขวัญสีเขียว

## อ้างอิง

หมวดหมู่:การให้
หมวดหมู่:การหีบห่อ
หมวดหมู่:สิ่งประดิษฐ์ของจีน
หมวดหมู่:ผลิตภัณฑ์กระดาษ
หมวดหมู่:วันเกิด
หมวดหมู่:สิ่งประดิษฐ์ของสหรัฐ
หมวดหมู่:วันสำคัญ
หมวดหมู่:ของใช้ในบ้าน
ตวงรัตน์ โล่ห์สุนทร

**ตวงรัตน์ โล่ห์สุนทร** (เกิด 5 มกราคม พ.ศ. 2506)  เป็นนักการเมืองชาวไทย เป็นนายกองค์การบริหารส่วนจังหวัดลำปาง อดีตสมาชิกสภาผู้แทนราษฎร แบบบัญชีรายชื่อ ในสังกัดพรรคเพื่อไทย

## ประวัติ
ตวงรัตน์ เกิดเมื่อวันที่ 5 มกราคม พ.ศ. 2506 ที่ตำบลชมพู อำเภอเมืองลำปาง จังหวัดลำปาง เป็นบุตรของนายไพโรจน์ โล่ห์สุนทร กับนางรำไพ โล่ห์สุนทร มีน้อง 4 คน คือ นางสาวศรินทร โล่ห์สุนทร กิตติกร โล่ห์สุนทร นางสาวณฐาพร โล่ห์สุนทร และธนาธร โล่ห์สุนทร

สำเร็จการศึกษาระดับมัธยมศึกษาตอนปลาย จากโรงเรียนเตรียมอุดมศึกษา ระดับปริญญาตรี เศรษฐศาสตรบัณฑิต จากมหาวิทยาลัยธรรมศาสตร์ และปริญญาโท Master of Business Administration จาก Monterey Institute of International Studies ประเทศสหรัฐอเมริกา

## งานการเมือง
ตวงรัตน์ ประกอบอาชีพนักธุรกิจ จนกระทั่งในปี พ.ศ. 2554 จึงได้เข้าสู่งานการเมืองต่อจากบิดาที่ถูกตัดสิทธิทางการเมือง 5 ปี โดยลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ลำดับที่ 38

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 51

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 25 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

ในปี พ.ศ. 2563 ตวงรัตน์ ได้รับเลือกตั้งเป็นนายกองค์การบริหารส่วนจังหวัดลำปาง ด้วยคะแนน 220,284 คะแนน ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563

### สมาชิกสภาผู้แทนราษฎร
ตวงรัตน์ โล่ห์สุนทร ได้รับการเลือกตั้งเป็นสมาชิกสภาผู้แทนราษฎร 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคเพื่อไทย

### นายกองค์การบริหารส่วนจังหวัด
ตวงรัตน์ โล่ห์สุนทร ได้รับการเลือกตั้งเป็นนายกองค์การบริหารส่วนจังหวัดลำปาง 2 สมัย คือ
# การเลือกตั้งนายกองค์การบริหารส่วนจังหวัดลำปาง พ.ศ. 2563 สังกัดพรรคเพื่อไทย
# การเลือกตั้งนายกองค์การบริหารส่วนจังหวัดลำปาง พ.ศ. 2568 สังกัดพรรคเพื่อไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* นางสาวตวงรัตน์ โล่ห์สุนทร , เว็บไซต์รัฐสภาไทย

หมวดหมู่:บุคคลจากอำเภอเมืองลำปาง
หมวดหมู่:สกุลโล่ห์สุนทร
หมวดหมู่:นักธุรกิจจากจังหวัดลำปาง
หมวดหมู่:นักการเมืองจากจังหวัดลำปาง
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ปัญหามุมบนหน้าปัดนาฬิกา

thumb|แผนภาพแสดงมุมต่าง ๆ ที่เกิดจากเข็มของนาฬิกาแอนะล็อกที่กำลังแสดงเวลา 2:20
**ปัญหามุมบนหน้าปัดนาฬิกา** เป็นปัญหาทางคณิตศาสตร์ชนิดหนึ่งที่เกี่ยวข้องกับการหามุมระหว่างเข็มบนหน้าปัดนาฬิกาแอนะล็อก ซึ่งมีสองเข็มได้แก่ เข็มสั้นแทนชั่วโมง และเข็มยาวแทนนาที

## ปัญหาทางคณิตศาสตร์
ปัญหามุมบนหน้าปัดนาฬิกาเกี่ยวกับการวัดสองชนิดได้แก่ มุม และเวลา มุมโดยทั่วไปวัดจากขีดเลข 12 เวียนตามเข็มนาฬิกา ส่วนเวลาตามปกติก็ใช้พื้นฐานบนนาฬิกาสิบสองชั่วโมง

วิธีการที่จะแก้ปัญหาทำนองนี้คือการพิจารณาอัตราการเปลี่ยนแปลงของมุมในหน่วยองศาต่อนาที เข็มสั้นบนหน้าปัดสิบสองชั่วโมงตามปกติจะหมุนครบรอบ 360 องศาเมื่อครบ 12 ชั่วโมง (720 นาที) นั่นคืออัตรา 0.5 องศาต่อนาที ส่วนเข็มยาวจะหมุนครบรอบ 360 องศาใน 60 นาที นั่นคืออัตรา 6 องศาต่อนาที

### สูตรคำนวณมุมของเข็มสั้น
: \theta_{\text{hr}} = \frac{1}{2}M_\Sigma = \frac{1}{2}(60H + M)
เมื่อ
* *θ* คือมุมในหน่วยองศาของเข็มสั้น วัดตามเข็มนาฬิกาจากตำแหน่ง 12 นาฬิกา (หรือ 0 นาฬิกา)
* *H* คือจำนวนชั่วโมงที่ผ่านไปตั้งแต่ 12 นาฬิกา
* *M* คือจำนวนนาทีที่ผ่านไปจากชั่วโมงเต็ม
* *M<sub>Σ</sub>* คือจำนวนนาทีที่ผ่านไปตั้งแต่ 12 นาฬิกา

### สูตรคำนวณมุมของเข็มยาว
: \theta_{\text{min.}} = 6M
เมื่อ
* *θ* คือมุมในหน่วยองศาของเข็มยาว วัดตามเข็มนาฬิกาจากตำแหน่ง 12 นาฬิกา
* *M* คือจำนวนนาที

#### ตัวอย่าง
กำหนดเวลาให้ 5:24 มุมของเข็มสั้นในหน่วยองศาเท่ากับ
: \theta_{\text{hr}} = \frac{1}{2}(60 \times 5 + 24) = 162
และมุมของเข็มยาวในหน่วยองศาเท่ากับ
: \theta_{\text{min.}} = 6 \times 24 = 144

### สูตรคำนวณมุมระหว่างเข็มทั้งสอง
: \begin{align}
\Delta\theta
 &= \left|\theta_{\text{hr}} - \theta_{\text{min.}}\right| \\
 &= \left|\frac{1}{2}(60H + M) - 6M\right|\\
 &= \left|\frac{1}{2}(60H - 11M)\right|
\end{align}
เมื่อ
* *H* คือจำนวนชั่วโมง
* *M* คือจำนวนนาที

#### ตัวอย่าง
กำหนดเวลาให้ 11:8 มุมระหว่างเข็มทั้งสองในหน่วยองศาเท่ากับ
: \begin{align}
\Delta\theta 
 &= \left|\frac{1}{2}(60 \times 2 - 11 \times 20)\right|\\
 &= \left|\frac{1}{2}(120 - 220)\right|\\
 &= 50
\end{align}

### เวลาใดบ้างที่เข็มทั้งสองทับกันพอดี
เวลาที่เข็มสั้นและเข็มยาวทับกันพอดี หมายถึง เวลาที่มุมของเข็มสั้นและเข็มยาวเท่ากันพอดี คำนวณได้จาก
: \begin{align}
\theta_{\text{hr}} &= \theta_{\text{min.}}\\
\Rightarrow \frac{1}{2}(60H + M) &= 6M\\
\Rightarrow 11M &= 60H\\
\Rightarrow M &= \frac{60}{11}H\\
\Rightarrow M &= 5.\overline{45}H
\end{align}

*H* คือจำนวนชั่วโมงเป็นจำนวนเต็มตั้งแต่ 0 ถึง 11 ดังนั้นเราจะได้คำตอบว่าเวลาที่เข็มทั้งสองทับกันพอดีได้แก่ 0:00, 1:05., 2:10., 3:16., ฯลฯ (เวลา 0. นาทีมีค่าอย่างแม่นยำเท่ากับ 27. วินาที)

## ดูเพิ่ม
* ตำแหน่งนาฬิกา

## แหล่งข้อมูลอื่น
* http://www.delphiforfun.org/Programs/clock_angle.htm 
* http://www.ldlewis.com/hospital_clock/ - extensive clock angle analysis
* http://www.jimloy.com/puzz/clock1.htm 

หมวดหมู่:การศึกษาคณิตศาสตร์
หมวดหมู่:คณิตศาสตร์มูลฐาน
หมวดหมู่:เรขาคณิตมูลฐาน
หมวดหมู่:ปัญหาทางคณิตศาสตร์
หมวดหมู่:นาฬิกา
ทริกเวอ ลี

**ทริกเวอ ลี** (; 16 กรกฎาคม 1896 – 30 ธันวาคม 1968) เป็นนักการเมือง ผู้นำกรรมกร เจ้าหน้าที่รัฐและผู้ประพันธ์ชาวนอร์เวย์ เขาเป็นรัฐมนตรีต่างประเทศนอร์เวย์ระหว่างปีวิกฤตของรัฐบาลนอร์เวย์พลัดถิ่นในกรุงลอนดอนตั้งแต่ปี 1940 ถึง 1945 ตั้งแต่ปี 1946 ถึง 1952 เขาเป็นเลขาธิการสหประชาชาติคนแรก ลีมีชื่อเสียงเป็นนักการเมืองที่เน้นการปฏิบัติและเด็ดเดี่ยว

## อ้างอิง

หมวดหมู่:เลขาธิการสหประชาชาติ
หมวดหมู่:รัฐมนตรีว่าการกระทรวงการต่างประเทศนอร์เวย์
หมวดหมู่:บุคคลในสงครามโลกครั้งที่สอง
หมวดหมู่:บุคคลในสงครามเย็น
ฟิลิปส์

**ฟิลิปส์** (; ) เป็นบริษัทผู้ผลิตเครื่องใช้อิเล็กทรอนิกส์สัญชาติดัตช์ มีสำนักงานใหญ่อยู่ที่อัมสเตอร์ดัม เคยเป็นบริษัทผลิตเครื่องใช้ไฟฟ้ารายใหญ่ที่สุดแห่งหนึ่งของโลกก่อนจะผันมาทำธุรกิจด้านเทคโนโลยีสุขภาพ ปัจจุบันมีพนักงานกว่า 74,000 คน ในกว่า 100 ประเทศ

บริษัทฟิลิปส์ก่อตั้งในปี ค.ศ. 1891 ที่เมืองไอนด์โฮเวน โดยสองพ่อลูกนายธนาคาร เฟรเดริก และ แคราร์ด ฟิลิปส์  โดยเริ่มจากการผลิตหลอดไฟและอุปกรณ์อิเล็กทรอนิกส์  ต่อมาได้ขยายไปสู่การผลิตหลอดสุญญากาศ  ฟิลิปส์เป็นผลิตสินค้านวัตกรรมหลายอย่าง เช่น เครื่องโกนหนวดไฟฟ้า (ค.ศ. 1939), เครื่องรับวิทยุที่มีลำโพงในตัว (ทศวรรษ 1930), เครื่องบันทึกเทปคาสเซตต์  (ค.ศ. 1963), เครื่องบันทึกวิดีโอคาสเซตต์ (ค.ศ. 1972)  และเป็นผู้พัฒนามาตรฐานคอมแพ็กดิสก์ ร่วมกับโซนี่ ในปี ค.ศ. 1982

ฟิลิปส์เคยเป็นผู้ผลิตอุปกรณ์ส่องสว่างรายใหญ่ที่สุดในโลกในปี ค.ศ. 2012 เมื่อวัดจากรายได้  ก่อนที่จะปรับโครงสร้างธุรกิจครั้งใหญ่จากอุตสาหกรรมเครื่องใช้ไฟฟ้าในครัวเรือนมาให้ความสำคัญกับอุตสากรรมเทคโนโลยีเพื่อสุขภาพ เริ่มจากการตัดคำว่า "อิเล็กทรอนิกส์" ออกจากชื่อในปี ค.ศ. 2013 จากนั้นได้ประกาศขายแผนกเครื่องใช้ไฟฟ้าในครัวเรือน และสิทธิการทำตลาดเครื่องหมายการค้า "ฟิลิปส์" ให้แก่บริษัท ฟุนะอิ อิเล็กทริก (Funai Electric Co.)  แยกแผนกผลิตอุปกรณ์ส่องสว่างออกไปเป็นบริษัทใหม่ในชื่อ บริษัทซิกนิฟาย (Signify N.V.)

ปัจจุบัน ฟิลิปส์แบ่งธุรกิจออกเป็นสามแผนกได้แก่ แผนกสุขภาพเพื่อผู้บริโภค (Consumer Health) แผนกสวัสดิภาพผู้บริโภค (Well-being) และแผนกเครื่องมือแพทย์ (Professional Healthcare) จดทะเบียนในตลาดหลักทรัพย์ยูโรเน็กซต์ อัมสเตอร์ดัม และตลาดหลักทรัพย์นิวยอร์ก

ในปี พ.ศ. 2495 ฟิลิปส์ ได้เริ่มเข้ามาเปิดดำเนินกิจการในประเทศไทย ภายใต้ชื่อ บจก. ฟิลิปส์ อิเล็กทรอนิกส์ (ประเทศไทย) โดยเริ่มจากการจำหน่ายผลิตภัณฑ์จำพวกเครื่องใช้ไฟฟ้าในครัวเรือน ผลิตภัณฑ์ส่องสว่างและเครื่องเสียง นอกเหนือจากนั้นฟิลิปส์ประเทศไทยยังมีการจำหน่ายผลิตภัณฑ์ที่ครอบคลุมถึงระบบเฉพาะสาขาอาชีพอย่างเครื่องมือแพทย์อีกด้วย

ฟิลิปส์เริ่มตั้งโรงงานการผลิตหลอดไฟขึ้นในประเทศไทยเป็นครั้งแรกเมื่อปี พ.ศ. 2503 โดยในปัจจุบันฟิลิปส์มีโรงงานถึง 2 แห่ง คือ โรงงานผลิตหลอดไฟฟลูออเรสเซนต์ และโรงงานผลิตโคมไฟ นับว่าฟิลิปส์เป็นผู้ลงทุนรายใหญ่ที่สุดเป็นอันดับต้น ๆ ของประเทศ และยังเป็นผู้ส่งออกรายใหญ่ของประเทศไทย

ฟิลิปส์ เป็นบริษัทด้านเทคโนโลยีที่มุ่งเน้นการพัฒนาและปรับปรุงคุณภาพชีวิตของคนไทยผ่านทางการมอบนวัตกรรมที่มีคุณค่า ในปี พ.ศ. 2563 ฟิลิปส์ จึงได้เปิดบริการร้านค้าออนไลน์อย่างเป็นทางการของฟิลิปส์ ประเทศไทยเพื่อให้ผู้บริโภคสามารถเข้าถึงสินค้าของฟิลิปส์ได้สะดวกสบายมากยิ่งขึ้น

## อ้างอิง

หมวดหมู่:บริษัทดัตช์ที่ก่อตั้งในปี พ.ศ. 2434
หมวดหมู่:บริษัทของเนเธอร์แลนด์
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทจดทะเบียนในยูโรเน็กซต์
หมวดหมู่:ตราสินค้าเนเธอร์แลนด์
หมวดหมู่:ผู้ผลิตหูฟัง
รายชื่อขั้นตอนวิธี

บทความนี้แสดงถึง**รายชื่อขั้นตอนวิธี** หรือ **รายการอัลกอรึทึม** (Lists of algorithms) พร้อมรายละเอียดอย่างสั้น

## ขั้นตอนวิธีเชิงการจัด
### ขั้นตอนวิธีเชิงการจัดทั่วไป
* ขั้นตอนวิธีของเบรนท์ (Brent's algorithm) ใช้ค้นหาวงจร (cycle) ในฟังก์ชันวนซ้ำโดยใช้ตัววนซ้ำ (iterators) เพียงสองตัว
* ขั้นตอนวิธีการตรวจสอบการเกิดวงวนของฟลอยด์ หรือ อัลกอริทึมเต่ากับกระต่าย (Floyd's tortoise and hare) ใช้ค้นหาวงจร (cycle) ในฟังก์ชันวนซ้ำ
* ตัวสร้างเลขสุ่มเทียม
** ตัวสร้างเลขสุ่มเทียมแบบบลัมบลัมชับ
** Lagged Fibonacci Generator
** ตัวสร้างความสอดคล้องแบบเชิงเส้น
** แมร์แซนทวิสเตอร์

### ขั้นตอนวิธีกราฟ

* ขั้นตอนวิธีการระบายสี
* ขั้นตอนวิธีฮอปครอฟท์-คาร์พ
* ขั้นตอนวิธีฮังกาเรียน
* ลำดับ Prüfer
* ขั้นตอนวิธีการหาปมบรรพบุรุษร่วมใกล้สุดของคู่ปมของทาร์จาน
* การเรียงเชิงทอพอโลยี

#### การวาดกราฟ

#### ทฤษฎีเครือข่าย
* การวิเคราะห์เครือข่าย
** เพจแรงก์
* การไหลในเครือข่าย
** ขั้นตอนวิธีของดีนิซ
** ขั้นตอนวิธีของเอ็ดมอนด์-คาป
** ขั้นตอนวิธีของฟอร์ด-เฟิลเกอร์สัน
** ขั้นตอนวิธีของคาร์เกอร์
** ขั้นตอนวิธีการผลักดัน - ติดป้ายใหม่

#### หาเส้นทางในกราฟ
* ขั้นตอนวิธีของเอ็ดมอนส์ หาอาร์บอร์เรสเซนซ์ (หาต้นไม้แบบทอดข้ามน้อยสุดแบบที่ต้นไม้มีทิศทาง)
* ต้นไม้แบบทอดข้ามน้อยสุดแบบยุคลิด
* ปัญหาวิถียาวสุด
* ต้นไม้แบบทอดข้ามน้อยสุด
** ขั้นตอนวิธีของโบรุฟกา
** ขั้นตอนวิธีของครูสกาล
** ขั้นตอนวิธีของพริม
** ขั้นตอนวิธีการลบย้อนกลับ
* การไม่ปิดกั้นของสวิตซ์แบบทอดข้ามต่ำสุด
* ปัญหาวิถีสั้นสุด
** ขั้นตอนวิธีของไดค์สตรา
** ขั้นตอนวิธีของเบลแมน-ฟอร์ด
** ขั้นตอนวิธีของฟลอยด์-วอร์แชล
** ขั้นตอนวิธีของจอห์นสัน
* การปิดแบบถ่ายทอด 
* ปัญหาการเดินทางของพนักงานขาย
** ขั้นตอนวิธีของคริสโตไฟด์
** ขั้นตอนวิธีการค้นหาเพื่อนบ้านใกล้สุด

#### การค้นหาภายในกราฟ
* การค้นหาแบบเอสตาร์
* การค้นหาแบบบีสตาร์
* การค้นหาแบบดีสตาร์
* การค้นหาแบบทริปเพิลเอสสตาร์
* การย้อนรอย
* การค้นหาแบบบีม
* การค้นหาแบบกองซ้อนบีม
* การค้นหาตามค่าดีสุด
* การค้นหาแบบสองทิศทาง
* Bloom filter
* การค้นหาในแนวกว้าง
* การค้นหาในแนวกว้างตามการเรียงลำดับแบบพจนานุกรม
* การค้นหาในแนวลึก
* การค้นหาในแนวลึกแบบวนเพิ่มความลึก
* ขั้นตอนวิธีของไดค์สตรา
* General Problem Solver
* การค้นหาตามค่าทุนอย่างมีเอกรูป

หมวดหมู่:ขั้นตอนวิธี
หมวดหมู่:รายชื่อเกี่ยวกับคณิตศาสตร์
คอนเวิร์ส

**คอนเวิร์ส** อาจหมายถึง
* คอนเวิร์ส (บริษัทรองเท้า)
* คอนเวิร์ส (ตรรกศาสตร์)